ส่วนที่ 2

ยุทธศาสตร์ขององค์กรปกครองส่วนท้องถิ่น

**1. ความสัมพันธ์ระหว่างแผนพัฒนาระดับมหภาค**

**1.1 แผนยุทธศาสตร์ชาติ 20 ปี**

**วิสัยทัศน์ “ประเทศไทยมีความมั่นคง มั่งคั่ง ยั่งยืน เป็นประเทศที่พัฒนาแล้ว ด้วยการพัฒนาตามหลักปรัชญาของเศรษฐกิจพอเพียง”**

**คติพจน์ประจำชาติ “มั่นคง มั่งคั่ง ยั่งยืน”**

 ยุทธศาสตร์ชาติ 20 ปี (พ.ศ. 2560 – 2579) 6 ยุทธศาสตร์

 1. ยุทธศาสตร์ด้านความมั่นคง

 2. ยุทธศาสตร์ด้านการสร้างความสามารถในการแข่งขัน

 3. ยุทธศาสตร์การพัฒนาและเสริมสร้างศักยภาพคน

 4. ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม

 5. ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม

 6. ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ

 **1.2 แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2564)**

 ยุทธศาสตร์การพัฒนาประเทศ มี 10 ยุทธศาสตร์ ประกอบด้วย

 ยุทธศาสตร์ที่ 1 การเสริมสร้างและพัฒนาศักยภาพทุนมนุษย์

 ยุทธศาสตร์ที่ 2 การสร้างความเป็นธรรมลดความเหลื่อมล้ำในสังคม

 ยุทธศาสตร์ที่ 3 การสร้างความเข้มแข็งทางเศรษฐกิจและแข่งขันได้อย่างยั่งยืน

 ยุทธศาสตร์ที่ 4 การเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน

 ยุทธศาสตร์ที่ 5 การเสริมสร้างความมั่นคงแห่งชาติเพื่อการพัฒนาประเทศสู่ความมั่นคั่งและยั่งยืน

 ยุทธศาสตร์ที่ 6 การบริหารจัดการในภาครัฐ การป้องกันการทุจริตประพฤติมิชอบและ

ธรรมาภิบาลในสังคมไทย

 ยุทธศาสตร์ที่ 7 การพัฒนาโครงสร้างพื้นฐานและระบบโลจิสติกส์

 ยุทธศาสตร์ที่ 8 การพัฒนาวิทยาศาสตร์ เทคโนโลยี วิจัย และนวัตกรรม

 ยุทธศาสตร์ที่ 9 การพัฒนาภูมิภาค เมือง และพื้นที่เศรษฐกิจ

 ยุทธศาสตร์ที่ 10 ความร่วมมือระหว่างประเทศเพื่อการพัฒนา

**1.3 แผนพัฒนาภาค / แผนพัฒนากลุ่มจังหวัด / แผนพัฒนาจังหวัด**

 **1) แผนพัฒนาภาค**

 **ยุทธศาสตร์การพัฒนาภาคเหนือ**

 พัฒนาภาคเหนือให้เป็นฐานเศรษฐกิจมูลค่าสูง โดยการพัฒนาการท่องเที่ยวและการบริการเชิงสร้างสรรค์ และยกระดับเป็นฐานการผลิตเกษตรอินทรีย์และเกษตรปลอดภัย เชื่อมโยงสู่อุตสาหกรรมเกษตรแปรรูป ควบคู่กับการอนุรักษ์ทรัพยากรป่าไม้ให้มีความอุดมสมบูรณ์

**แนวทางการพัฒนาภาคเหนือ**

 **ท่องเที่ยว** พัฒนาการท่องเที่ยวให้มีคุณภาพและความยั่งยืน มีธุรกิจบริการต่อเนื่องกับการท่องเที่ยวบริการสุขภาพและการศึกษาที่ได้มาตรฐาน รวมทั้งผลิตภัณฑ์สร้างสรรค์ที่สร้างมูลค่าเพิ่มสูง

 - พัฒนากลุ่มท่องเที่ยวที่มีศักยภาพ กลุ่มท่องเที่ยวอารยธรรมล้านนา และกลุ่มชาติพันธุ์ กลุ่มท่องเที่ยวมรดกโลก กลุ่มท่องเที่ยวเชิงธรรมชาติ

 - พัฒนายกระดับการท่องเที่ยวคุณภาพกลุ่มเป้าหมายเฉพาะในจังหวัดเชียงใหม่ แม่ฮ่องสอนและน่าน

 - สนับสนุนเชียงใหม่ให้เป็นศูนย์กลางการผลิตและธุรกิจด้านอาหารและสินค้า เพื่อสุขภาพ บริการทางการแพทย์และการศึกษา และผลิตภัณฑ์สร้างสรรค์

 **เกษตร** พัฒนาประสิทธิภาพการผลิตทางการเกษตร และสร้างมูลค่าเพิ่มภายใต้แนวคิดเกษตรปลอดภัยและเกษตรอินทรีย์ ควบคู่กับการพัฒนาอุตสาหกรรมเกษตรแปรรูปให้มีความหลากหลายสอดคล้องกับความต้องการของตลาด

 - พัฒนาภาคเหนือตอนบนเป็นฐานการผลิตเกษตรอินทรีย์ ภาคเหนือตอนล่างเป็นฐานการผลิตเกษตรปลอดภัยในรูปแบบฟาร์มเกษตรอัจฉริยะ

 - ยกระดับอุตสาหกรรมแปรรูปในพื้นที่ที่เป็นแหล่งผลิตสำคัญ

 - พัฒนาพื้นที่จังหวัดนครสวรรค์ และกำแพงเพชรให้เป็นแหล่งผลิตพลังงานทดแทน

 **สังคม** พัฒนาระบบการดูแลผู้สูงอายุรองรับการเปลี่ยนแปลงเข้าสู่สังคมผู้สูงอายุของภาคเหนือที่เร็วกว่าระดับประเทศ 10 ปี

 - ส่งเสริมการสร้างรายได้และการมีงานทำของผู้สูงอายุ

 - พัฒนานวัตกรรมการดูแลผู้สูงอายุระยะยาว

 - สร้างความเข้มแข็งแก่สถาบันครอบครัวและชุมชน

 **ทรัพยากรฯ** ฟื้นฟูทรัพยากรธรรมชาติและสิ่งแวดล้อมให้คืนความอุดมสมบูรณ์สร้างความสมดุลแก่ระบบนิเวศ เพื่อรองการ

 - ฟื้นฟูและอนุรักษ์ป่าต้นน้ำในพื้นที่ 8 จังหวัดภาคเหนือตอนบน

 - พัฒนาการบริหารจัดการน้ำอย่างเป็นระบบในลุ่มน้ำปิง วง ยม และน่าน

 **2) แผนพัฒนากลุ่มจังหวัด**

**ยุทธศาสตร์กลุ่มจังหวัดภาคเหนือตอนล่าง 1**

**วิสัยทัศน์**   **“ศูนย์กลางการบริการสี่แยกอินโดจีน”**

ยุทธศาสตร์ที่ 1 พัฒนาอุตสาหกรรมเกษตรอัจฉริยะ อาหารปลอดภัยบนความต้องการของตลาดและส่งเสริมระบบตลาดอย่างยั่งยืน

ยุทธศาสตร์ที่ 2 สร้างสรรค์การท่องเที่ยวและบริการมูลค่าสูงบนฐานนิเวศน์และประวัติศาสตร์

ยุทธศาสตร์ที่ 3 ยกระดับโครงข่ายการขนส่งคมนาคมและระบบโลจิสติกส์จากกลุ่ม

ภาคเหนือตอนล่าง 1 สู่ภูมิภาคและอาเซียน

ยุทธศาสตร์ที่ 4 อนุรักษ์ ฟื้นฟูและจัดการใช้ประโยชน์ทรัพยากรธรรมชาติและสิ่งแวดล้อมและพลังงานอย่างยั่งยืน

ยุทธศาสตร์ที่ 5 เสริมสร้างเศรษฐกิจฐานความรู้และเศรษฐกิจดิจิทัลเพื่อเพิ่มขีดความสามารถในการแข่งขัน

ยุทธศาสตร์ที่ 6 เสริมสร้างความมั่นคงและยกระดับคุณภาพชีวิตแบบบูรณาการและ

หลากหลายมิติ

 **3) แผนพัฒนาจังหวัดตาก**

วิสัยทัศน์

“เมืองน่าอยู่ ประตูการค้าชายแดน”

ประเด็นยุทธศาสตร์ / กลยุทธ์ที่อยู่ในอำนาจหน้าที่ขององค์กรปกครองส่วนท้องถิ่น

|  |  |
| --- | --- |
| **ประเด็นยุทธศาสตร์** | **กลยุทธ์** |
| 1. การพัฒนาคุณภาพชีวิตประชาชน และแก้ไขปัญหาความยากจน | 1. พัฒนาระบบสุขภาพ การศึกษา การเรียนรู้ การทำงาน รายได้ ที่อยู่อาศัย ครอบครัว ชุมชนและการเข้าถึงบริการภาครัฐ ส่งเสริมการเรียนรู้หลักปรัชญาเศรษฐกิจพอเพียง2. พัฒนาระบบโครงสร้างพื้นฐาน ถนน ไฟฟ้า ประปา ให้ครอบคลุมในทุกพื้นที่ |
| 2. การจัดการทรัพยากรธรรมชาติและสิ่งแวดล้อม | 1. ป้องกัน อนุรักษ์ ฟื้นฟู และบริหารจัดการทรัพยากรธรรมชาติและสิ่งแวดล้อม2. ส่งเสริมการใช้พลังงานทดแทน และบริหารจัดการขยะ น้ำเสียอย่างยั่งยืน |
| 3. การพัฒนาผลิตภาพทางการเกษตร | 1. ส่งเสริมการทำการเกษตรปลอดภัย เกษตรผสมผสานอย่างยั่งยืน2. พัฒนาแหล่งน้ำเพื่อการเกษตร |
| 4. การส่งเสริมการท่องเที่ยว สินค้า OTOP และการค้าชายแดน | 1. พัฒนาแหล่งท่องเที่ยว การประชาสัมพันธ์ และสิ่งอำนวยความสะดวกแก่นักท่องเที่ยว2. พัฒนาคุณภาพและเพิ่มช่องทางการจำหน่ายสินค้า OTOP |
| 5. การบริหารจัดการภาครัฐ และการรักษาความมั่นคงชายแดน และความสงบเรียบร้อย | 1. สร้างขีดความสามารถในการรักษาความสงบเรียบร้อยและความมั่นคงชายแดน2. พัฒนาระบบการให้บริการ สิ่งอำนวยความสะดวก ประชาชนและข้าราชการ |

**1.4 ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด**

**วิสัยทัศน์** “ท้องถิ่นน่าอยู่ เชิดชูธรรมาภิบาล บริการประทับใจ”

 **ยุทธศาสตร์การพัฒนาขององค์กรปกครองส่วนท้องถิ่น**

|  |  |
| --- | --- |
| **ยุทธศาสตร์การพัฒนา** | **แนวทาง** |
| 1. การพัฒนาด้านโครงสร้างพื้นฐาน | 1.1 งานด้านการคมนาคมและการขนส่ง1.2 งานด้านสาธารณูปโภค และสาธารณูปการ และการบริหารจัดการน้ำแบบบูรณาการ1.3 งานด้านการผังเมือง และการควบคุมอาคาร |
| 2. ด้านการวางแผน การส่งเสริมการลงทุนพาณิชกรรม และการท่องเที่ยว | 2.1 งานด้านการส่งเสริมการลงทุน2.2 งานด้านการส่งเสริมการเกษตร2.3 งานด้านการพาณิชยกรรม2.4 งานด้านการท่องเที่ยว |
| 3. ด้านงานส่งเสริมคุณภาพชีวิต | 3.1 งานด้านส่งเสริมอาชีพ3.2 งานด้านสวัสดิการสังคม3.3 งานด้านการศึกษา3.4 งานสิทธิมนุษยชน3.5 งานด้านการสาธารณสุข3.6 งานด้านกีฬาและนันทนาการ3.7 งานด้านส่งเสริมการสืบทอดภูมิปัญญาท้องถิ่น3.8 การอนุรักษ์ขนบธรรมเนียม จารีต ประเพณีรักษาอัตลักษณ์ของท้องถิ่น3.9 ทำนุบำรุงศาสนา อนุรักษ์โบราณสถาน โบราณวัตถุ |
| 4. ด้านบริหารบริหารการจัดการและอนุรักษ์ทรัพยากรธรรมชาติ สิ่งแวดล้อม | 4.1 งานด้านการอนุรักษ์ทรัพยากรธรรมชาติ การคุ้มครองดูแล และบำรุงรักษาป่าและน้ำ4.2 งานด้านขยะมูลฝอย |
| 5. ด้านการบริหารจัดการที่ดี และด้านการจัดระเบียบชุมชน / สังคม และการรักษาความสงบเรียบร้อย | 5.1 งานด้านการบริการจัดการองค์กรให้ได้มาตรฐาน5.2 งานด้านการส่งเสริมและสนับสนุนให้ประชาชนเข้ามามีส่วนร่วมในการพัฒนาท้องถิ่น5.3 งานด้านการส่งเสริมประชาธิปไตย5.4 งานด้านการรักษาความยุติธรรมและกระบวนการยุติธรรม5.5 งานด้านการป้องกันและบรรเทาสาธารณภัย5.6 งานด้านการรักษาความสงบเรียบร้อย5.7 งานด้านยาเสพติด |

**2. ยุทธศาสตร์ขององค์การบริหารส่วนตำบลนาโบสถ์**

**2.1 วิสัยทัศน์**

“เป็นองค์กรที่บริหารจัดการโดยยึดหลักธรรมาภิบาล เพื่อสนองตอบต่อความต้องการของ

ประชาชนอย่างทั่วถึง”

* 1. **ยุทธศาสตร์**

ยุทธศาสตร์ที่ 1 การพัฒนาด้านโครงสร้างพื้นฐาน

ยุทธศาสตร์ที่ 2 การพัฒนาด้านการส่งเสริมคุณภาพชีวิต

ยุทธศาสตร์ที่ 3 การพัฒนาด้านการจัดระเบียบชุมชน/สังคม และการรักษาความสงบเรียบร้อย

ยุทธศาสตร์ที่ 4 การพัฒนาด้านการบริการจัดการและการอนุรักษ์ทรัพยากรธรรมชาติและสิ่งแวดล้อม

ยุทธศาสตร์ที่ 5 การพัฒนาด้านศิลปะ วัฒนธรรม จารีตประเพณี และภูมิปัญญาท้องถิ่น

ยุทธศาสตร์ที่ 6 การพัฒนาด้านการบริหารกิจการบ้านเมืองที่ดี

ยุทธศาสตร์ที่ 7 การพัฒนาด้านกระบวนการให้บริการประชาชนให้เข้าถึงได้อย่างเสมอภาคเป็นธรรมและมีประสิทธิภาพ

ยุทธศาสตร์ที่ 8 การพัฒนาด้านการส่งเสริมการมีส่วนร่วมของประชาชนในการแก้ไขปัญหาและพัฒนาท้องถิ่น

 **2.3 เป้าประสงค์**

1. เพื่อพัฒนาที่มุ่งเน้นการพัฒนาด้านโครงสร้างพื้นฐานให้ตอบสนองความต้องการของ

ประชาชนอย่างแท้จริง เช่น ถนน ท่อระบายน้ำ สะพาน ไฟฟ้า ประปา และระบบจราจรให้สะดวกและมีความปลอดภัย

 2. เพื่อพัฒนาที่มุ่งให้ประชาชนได้รับการฝึกอบรมอาชีพ สงเคราะห์ผู้ยากไร้พัฒนาคุณภาพชีวิต เด็ก สตรี คนชรา และผู้ด้อยโอกาส ส่งเสริมการแข่งขันกีฬา การออกกำลังกาย สนับสนุนวัสดุครุภัณฑ์ทางการศึกษา และป้องกันควบคุมโรคติดต่อและโรคไม่ติดต่อ

3. เพื่อพัฒนา ที่มุ่งการแก้ไขปัญหายาเสพติด และด้านความปลอดภัยในชีวิตและทรัพย์สิน

โดยเฉพาะด้านอาชญากรรม อุบัติเหตุ การป้องกันและบรรเทาสาธารณภัย

4. เพื่อพัฒนาที่มุ่งเน้นการอนุรักษ์และการบริหารจัดการทรัพยากรธรรมชาติและสิ่งแวดล้อม

ทุกประเภท ให้อยู่ในสภาพที่ยั่งยืน รณรงค์ ฝึกอบรมเด็ก เยาวชน และประชาชนทั่วไป ให้มีจิตสำนึกในการอนุรักษ์ทรัพยากรธรรมชาติและสิ่งแวดล้อม

5. เพื่อพัฒนาที่มุ่งส่งเสริมและสนับสนุนสร้างจิตสำนึกให้กับประชาชนในท้องถิ่นให้มีความรัก

และหวงแหนศิลปะ วัฒนธรรม จารีตประเพณี ศาสนา และภูมิปัญญาท้องถิ่น

6. เพื่อพัฒนาที่มุ่งเน้นการบริหารจัดการที่ดี มีความโปร่งใส ส่งเสริมการมีส่วน

ร่วมของประชาชน ตลอดจนพัฒนาระบบเทคโนโลยี และทักษะความรู้ให้แก่บุคลากร เพื่อเพิ่มประสิทธิภาพในการปฏิบัติงาน

7. เพื่อพัฒนาที่มุ่งเน้นการให้บริการประชาชนอย่างเป็นธรรม และมีประสิทธิภาพ

8. เพื่อพัฒนาที่มุ่งเน้นการมีส่วนร่วมของประชาชนในการแก้ไขปัญหาและพัฒนาท้องถิ่นอย่าง

ยั่งยืน

 **2.4 ตัวชี้วัด**

 1. ร้อยละของประชาชนจากการได้รับความสะดวกในการใช้ไฟฟ้า ถนน น้ำประปา

 2. ร้อยละของประชาชนมีคุณภาพชีวิตดีขึ้น ประชาชนมีรายได้เพิ่มมากขึ้น ประชาชนได้รับการศึกษามากขึ้น มีสุขภาพแข็งแรง และได้รับสวัสดิการอย่างทั่วถึง

 3. ร้อยละของประชาชนได้รับความช่วยเหลือจากภัยธรรมชาติ และมีความปลอดภัยในชีวิตและทรัพย์สิน

 4. ร้อยละของพื้นที่ป่าไม้ ทรัพยากรธรรมชาติ และแหล่งน้ำ ได้รับการอนุรักษ์และฟื้นฟูเพิ่มขึ้น

 5. ร้อยละของประชาชนได้รับการสืบทอดประเพณี วัฒนธรรม และภูมิปัญญาท้องถิ่น

 6. ร้อยละของประชาชนมีความพึงพอใจในการรับบริการของรัฐเพิ่มขึ้น

 7. ร้อยละของประชาชนมีส่วนร่วมการบริหารจัดการชุมชน

 **2.5 ค่าเป้าหมาย**

1. การคมนาคมภายในตำบลและทางเข้าพื้นที่การเกษตรมีความสะดวกยิ่งขึ้น

 2. ประชาชนในตำบลมีแหล่งน้ำเพื่อการอุปโภคบริโภคและเพื่อการเกษตร

 3. ประชาชนในตำบลมีไฟฟ้าสาธารณะและไฟฟ้าเพื่อการเกษตรอย่างทั่วถึง

 4. ประชาชนมีอาชีพและรายได้เพียงพอแก่การดำรงชีพ

 5. เด็ก เยาวชน ผู้สูงอายุ ผู้พิการ ผู้ป่วยเอดส์และผู้ด้อยโอกาสได้รับการดูแล และสงเคราะห์อย่างทั่วถึง

 6. ประชาชนได้รับบริการสาธารณสุขอย่างทั่วถึง

 7. ประชาชนได้รับการศึกษาที่สูงขึ้น

 8. ประชาชนมีสุขภาพแข็งแรงสมบูรณ์ปราศจากโรคภัยไข้เจ็บ

 9. อนุรักษ์ คุ้มครอง ฟื้นฟูทรัพยากรธรรมชาติและสิ่งแวดล้อม

 10. องค์กรมีความพร้อมในการป้องกันและบรรเทาสาธารณภัยที่อาจเกิดขึ้นในตำบล

 11. ระบบการกำจัดขยะในตำบลอยู่ในสภาพที่ดีและถูกสุขลักษณะ

 12. แหล่งท่องเที่ยวในตำบลได้รับการพัฒนา

 13. อนุรักษ์ ฟื้นฟูศิลปะ จารีตประเพณี ภูมิปัญญาและวัฒนธรรมท้องถิ่น

 14. ประชาชนมีความปลอดภัยในชีวิตและทรัพย์สิน

 15. ประชาชนปลอดจากการติดยาเสพติด มีภูมิคุ้มกัน

 16. บุคลากรมีความรู้ความสามารถในการปฏิบัติงานตามหน้าที่ได้อย่างเหมาะสม

 17. องค์กรได้รับการพัฒนาให้เป็นองค์กรที่ทันสมัย

 18. ประชาชนมีส่วนร่วมในกิจกรรมต่าง ๆ และได้รับทราบถึงผลการดำเนินงานขององค์การบริหารส่วนตำบลอย่างทั่วถึง

* 1. **กลยุทธ์**

1. พัฒนาระบบโครงสร้างพื้นฐาน ก่อสร้าง ปรับปรุง บำรุง รักษาถนน สะพาน และท่อ

ระบายน้ำ จัดให้มีและพัฒนา แหล่งน้ำขยายเขตไฟฟ้า ติดตั้งไฟฟ้าสาธารณะและระบบเสียงตามสาย หอกระจายข่าวงานอาคาร/ศาลา

2. การฝึกอบรมและส่งเสริมพัฒนาอาชีพเสริม พัฒนาคุณภาพและการจำหน่ายสินค้า OTOP

พัฒนาและส่งเสริมการเกษตร การพัฒนาคุณภาพชีวิตเด็ก สตรี คนชรา และผู้ด้อยโอกาสการสงเคราะห์เด็ก สตรี คนชรา และผู้ด้อยโอกาส การส่งเสริมสนับสนุนและพัฒนาครอบครัว การส่งเสริมการแข่งกีฬาทุกระดับการพัฒนาปรับปรุงสนามกีฬา ลานกีฬา การจัดให้มีสถานที่พักผ่อนหย่อนใจสถานที่ออกกำลังกายและกิจกรรมด้านนันทนาการ การพัฒนาการศึกษาก่อนปฐมวัย ส่งเสริมการศึกษาขั้นพื้นฐานในระบบ 12 ปี

ส่งเสริมการจัดการศึกษานอกระบบ การพัฒนาระบบการศึกษาของท้องถิ่นไปสู่ความเป็นสากล การพัฒนาแหล่งข้อมูลข่าวสารของประชาชน การป้องกันควบคุมโรคติดต่อและโรคไม่ติดต่อ การส่งเสริมให้ประชาชนมีสุขภาพดีถ้วนหน้า ส่งเสริมบริการสาธารณสุขให้ทั่วถึง ก่อสร้าง ปรับปรุง ซ่อมแซม ที่อยู่อาศัยสำหรับผู้ยากไร้/ผู้ด้อยโอกาส

 3. การสนับสนุนการป้องกันและแก้ไขปัญหายาเสพติด การสนับสนุนการจัดตั้งและดำเนินการของอาสาสมัครป้องกันภัยฝ่ายพลเรือน

4. การส่งเสริมพื้นที่สีเขียวในชุมชน การฟื้นฟูอนุรักษ์ทรัพยากรธรรมชาติและสิ่งแวดล้อม

การจัดตั้งศูนย์กำจัดขยะมูลฝอยรวมและรณรงค์การลดปริมาณขยะ การมีส่วนร่วมของประชาชนในการกำจัดขยะมูลฝอย การพัฒนาแหล่งท่องเที่ยงเชิงอนุรักษ์ธรรมชาติ

5. การจัดตั้งพิพิธภัณฑ์หรือศูนย์เรียนรู้ท้องถิ่น การส่งเสริมวัฒนธรรมประเพณีท้องถิ่น การ

ส่งเสริมกิจกรรมทางศาสนาในท้องถิ่น การส่งเสริมการปกป้องสถาบัน

6. การพัฒนาประสิทธิภาพบุคลากรเพื่อการบริการเป็นเลิศ การพัฒนาองค์กรให้เป็นองค์กรที่

ทันสมัย

7. การพัฒนาการลดขั้นตอนในการให้บริการประชาชน การพัฒนาจัดบริการอินเตอร์เน็ต

ความเร็วสูง

8. การพัฒนาการมีส่วนร่วมของประชาชน การพัฒนาโดยยึดประชาชนเป็นศูนย์กลางในการ

พัฒนาท้องถิ่น

**2.7 จุดยืนทางยุทธศาสตร์**

 องค์การบริหารส่วนตำบลนาโบสถ์ ได้กำหนดจุดยืนทางยุทธศาสตร์ (Positioning) คือ

1. ยุทธศาสตร์การพัฒนาด้านโครงการพื้นฐาน

เป็นยุทธศาสตร์การพัฒนาที่มุ่งเน้นการพัฒนาด้านโครงสร้างพื้นฐานให้ตอบสนองความ

ต้องการของประชาชนอย่างแท้จริง เช่น ถนน ท่อระบายน้ำ สะพาน ไฟฟ้า ประปา และระบบจราจรให้สะดวกและมีความปลอดภัย

2. ยุทธศาสตร์การพัฒนาด้านการส่งเสริมคุณภาพชีวิต

 เป็นยุทธศาสตร์การพัฒนาที่มุ่งให้ประชาชนได้รับการฝึกอบรมอาชีพ สงเคราะห์ผู้ยากไร้พัฒนาคุณภาพชีวิต เด็ก สตรี คนชรา และผู้ด้อยโอกาส ส่งเสริมการแข่งขันกีฬา การออกกำลังกาย สนับสนุนวัสดุครุภัณฑ์ทางการศึกษา และป้องกันควบคุมโรคติดต่อและโรคไม่ติดต่อ

3. ยุทธศาสตร์การพัฒนาด้านการจัดระเบียบชุมชน/สังคม และการรักษาความสงบเรียบร้อย

เป็นยุทธศาสตร์การพัฒนา ที่มุ่งการแก้ไขปัญหายาเสพติด และปรับปรุงประสิทธิภาพด้านความปลอดภัยในชีวิตและทรัพย์สินโดยเฉพาะด้านอาชญากรรม อุบัติเหตุ การป้องกันและบรรเทาสาธารณภัย

4. ยุทธศาสตร์การพัฒนาด้านการบริการจัดการและการอนุรักษ์ทรัพยากรธรรมชาติและสิ่งแวดล้อม

เป็นยุทธศาสตร์การพัฒนาที่มุ่งเน้นการอนุรักษ์และการบริหารจัดการทรัพยากรธรรมชาติและสิ่งแวดล้อมทุกประเภท ให้อยู่ในสภาพที่ยั่งยืน รณรงค์ ฝึกอบรมเด็ก เยาวชน และประชาชนทั่วไป ให้มีจิตสำนึกในการอนุรักษ์ทรัพยากรธรรมชาติและสิ่งแวดล้อม

5. ยุทธศาสตร์การพัฒนาด้านศิลปวัฒนธรรม จารีต ประเพณี และภูมิปัญญาท้องถิ่น

 เป็นยุทธศาสตร์การพัฒนาที่มุ่งส่งเสริมและสนับสนุนสร้างจิตสำนึกให้กับประชาชนในท้องถิ่นให้มีความรักและหวงแหนศิลปะ วัฒนธรรม จารีตประเพณี ศาสนา และภูมิปัญญาท้องถิ่น

6. ยุทธศาสตร์การพัฒนาด้านการบริหารกิจการบ้านเมืองที่ดี

เป็นยุทธศาสตร์การพัฒนาที่มุ่งเน้นการบริหารจัดการที่ดี มีความโปร่งใส ส่งเสริมการมีส่วนร่วมของประชาชน ตลอดจนพัฒนาระบบเทคโนโลยี และทักษะความรู้ให้แก่บุคลากร เพื่อเพิ่มประสิทธิภาพในการปฏิบัติงาน

7. ยุทธศาสตร์การพัฒนาด้านกระบวนการให้บริการประชาชนให้เข้าถึงได้อย่างเสมอภาคเป็นธรรมและมีประสิทธิภาพ

เป็นยุทธศาสตร์การพัฒนาที่มุ่งเน้นการให้บริการประชาชนอย่างเป็นธรรม และมีประสิทธิภาพ

8. ยุทธศาสตร์การพัฒนาด้านการส่งเสริมการมีส่วนร่วมของประชาชนในการแก้ไขปัญหาและพัฒนาท้องถิ่น

เป็นยุทธศาสตร์การพัฒนาที่มุ่งเน้นการมีส่วนร่วมของประชาชนในการแก้ไขปัญหาและพัฒนาท้องถิ่นอย่างยั่งยืน

**2.8 ความเชื่อมโยงของยุทธศาสตร์ในภาพรวม**

ในภาพรวมแล้วยุทธศาสตร์การพัฒนาขององค์การบริหารส่วนตำบลนาโบสถ์ มุ่งพัฒนา 8 ด้าน ได้แก่ การพัฒนาด้านโครงสร้างพื้นฐาน การพัฒนาด้านการส่งเสริมคุณภาพชีวิต การพัฒนาด้านการจัดระเบียบชุมชนสังคมและความสงบเรียบร้อย การพัฒนาด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม การพัฒนาด้านศิลปวัฒนธรรม จารีตประเพณี และภูมิปัญญาท้องถิ่น การพัฒนาด้านการบริหารกิจการบ้านเมืองที่ดี การพัฒนาด้านกระบวนการให้บริการประชาชนให้เข้าถึงได้อย่างเสมอภาคเป็นธรรมและมีประสิทธิภาพ และการพัฒนาด้านการส่งเสริมการมีส่วนร่วมของประชาชนในการแก้ไขปัญหาและพัฒนาท้องถิ่น